ഉത്തര്പ്രദേശില് ഡബിള് ഡക്കര് ബസും ട്രക്കും കൂട്ടിയിടിച്ചു അപകടത്തില് 9 പേര് മരിച്ചു, 27 പേര്ക്ക് പരിക്ക് പലരുടെയും നില ഗുരുതരം ബാരാബങ്കി യുപി: ഉത്തര്പ്രദേശില് ഡബിള് ഡക്കര് ബസും ട്രക്കും കൂട്ടിയിടിച്ചു. അപകടത്തില് 9 പേര് മരിച്ചു. 27 പേര്ക്കു പരിക്കേറ്റു. പലരുടെയും നില ഗുരുതരമാണെന്നാണ് റിപ്പോര്ട്ടുകള്. ഡല്ഹിയില് നിന്ന് ലക്നൗ വഴി ബഹ്റായിച്ചിലേക്കു യാത്രക്കാരുമായി പോവുകയായിരുന്ന ബസ്. അമിത വേഗത മൂലം നിയന്ത്രണം വിട്ട ട്രക്ക് എതിരെ വന്ന ബസില് കൂട്ടി ഇടിക്കുകയായിരുന്നു. ഗുരുതരമായി പരിക്കേറ്റവരെ ലക്നൗവിലേക്കു മാറ്റിയതായി അധികൃതര് അറിയിച്ചു. ഏറ്റവും മികച്ച ചികിത്സ നല്കാന് മുഖ്യമന്ത്രി യോഗി ആദിത്യനാഥ് നിര്ദേശിച്ചു. അപകടത്തില് മരിച്ചവരുടെ കുടുംബങ്ങള്ക്ക് രണ്ടു ലക്ഷം രൂപ സഹായധനം പ്രഖ്യാപിച്ചിട്ടുണ്ട്. പരിക്കേറ്റവര്ക്ക് അന്പതിനായിരം രൂപ വീതം നല്കും. ദുരന്തത്തില് പ്രധാനമന്ത്രി നരേന്ദ്ര മോദി അനുശോചിച്ചു. Tags